આ બાળકની માતાએ કહ્યું : ‘કોઈ ડૉક્ટર આ છોકરો ગાંડો છે તેવું પ્રમાણપત્ર આપવા તૈયાર નથી. ડૉક્ટરોના મતે તે બેકાબૂ અને હિંસક જરૂર છે, પણ ગાંડો નથી. છોકરો ગાંડો છે તેવું પ્રમાણપત્ર મળે તો તેને ક્યાંક પાગલખાનામાં મૂકી આવીએ! બાળક માટે અત્યંત પ્રેમ છે પણ શું કરીએ? કાં તો ભગવાન તેને સાજોનરવો કરી દે અને કાં તો પછી તેને ઉપાડી લે તો અમારો છુટકારો થાય! જ્યોતિષીઓને મળીને પણ થાક્યા. સવા લાખ જાપ રાહુના કરાવી ચૂક્યા છે. હવે રસ્તો સૂઝતો નથી. આ છોકરાને કોઈ લઈ જાય, તેને રાખે, તે શાંત રહે એટલું જ કરે તોપણ ઘણું! આવો કોઈ માણસ મળી આવે તો તેને માસિક ખર્ચ અને મહેનતાણું પણ આપીએ! પણ આ નિરંકુશ બાળકને કોણ રાખે?’